Rufus Sewell

Rufus Frederick Sewell (* 29. Oktober 1967 in Twickenham, Greater London, England) is en britischen Schauspeler. 

 Leven un Wark 
Rufus Sewell hett sien Utbilln as Schauspeler an de Central School of Speech and Drama in London afslaten. An’t Theater füng he 1992 mit dat Stück Making It Better. För sien Rull is he dat glieke Johr bi de Critics’ Circle Theatre Awards vun London as Best Becomer uttekent worrn. Sien Rull in Tom Stoppard sien Theaterstück Arcadia hett em sien eerste Nomineren för en Olivier Award inbröcht. He hett ok an’n Broadway speelt, un kreeg dor för sien Rull in Translations den Broadway Theater World Award.

In’t Kino weer he 1991 to’n eersten mol to sehn in Don Boyd sien Film Twenty-One. Tokiekers un Kritikers künn he 1994 as Will Ladislaw in de Feernsehminireeg Middlemarch vun de BBC övertügen. In de Johren dorna speel he tallrieke Rullen in britische Feernsehprodukschonen un Verfilmen vun histoorsche Themen. Veel Spood harr he to’n Bispeel mit sien Dorstellen vun Charles II. as ok mit de Rull Petruchio in en moderne Neefaten vun The Taming of the Shrew (dt.: Der Widerspenstigen Zähmung) vun William Shakespeare. Sewell hett mit bekannte Speelbasen as John Schlesinger, Kenneth Branagh un Michael Apted arbeit. To sien bedüdensten Filmwarken tellt ünner annern de Science-Fiction-Film Dark City (1998), Bless the Child oder ok (2000), A Knight’s Tale (2001). 

Blangen de Filmarbeit steiht Rufus Sewell wieter ok regelmatig op de Bühne. 2006 hett he in London in Tom Stoppard sien Musiktheater Rock’n’Roll övertüügt un hett för sien Dorstellen mehrere Priesen wunnen. 

Sewell weer vun 2004 bit 2006 in tweete Eh mit Amy Gardner verheiraat, mit de he en Söhn hett.

 Filmografie (Utwahl) 
 Johr Titel Synchroonsnacker 1991 Twenty-Onedt.: 21   1992 Gone to Seed, Feernsehminireeg   1993 Dirty Weekend Kai Taschner 1994 Middlemarch, Feernsehreeg   1994 A Man of No Importancedt.: Ein Mann ohne Bedeutung David Nathan 1995 Carringtondt.: Carrington – Liebe bis in den Tod Torsten Michaelis 1996 Victory Patrick Winczewski 1997 The Woodlanders   1998 Dangerous Beautydt.: Gefährliche Schönheit – Die Kurtisane von Venedig Thomas Nero Wolff 1998 Dark City Gudo Hoegel 1998 Martha – Meet Frank, Daniel and Laurencedt.: Martha trifft Frank, Daniel & Laurence Stefan Krause 1998 At Sachem Farmdt.: Unsere verrückte Farm   1999 In a Savage Landdt.: In einem wilden Land   2000 Bless the Childdt.: Die Prophezeiung Ole Pfennig 2001 A Knight’s Taledt.: Ritter aus Leidenschaft Pierre Peters-Arnolds 2001 Mermaid Chronicles Part 1: She Creature, Feernsehndt.: Der Todesengel aus der Tiefe Marcus Off 2003 Charles II: The Power & the Passion, Feernseh-Minireeg   2006 Tristan + Isolde Andreas Fröhlich 2006 The Illusionistdt.: The Illusionist – Nichts ist wie es scheint Nicolas König (Kino)Kai Henrik Möller (DVD) 2008 Downloading Nancy Markus Pfeiffer  2008 Vinyan Udo Wachtveitl 2008 Eleventh Hour, Feernsehreegdt.: Eleventh Hour – Einsatz in letzter Sekunde Thomas Nero Wolff 2010 The Tourist Marcus Off 2012 Abraham Lincoln: Vampire Hunterdt.: Abraham Lincoln Vampirjäger Marcus Off 2013 All Things to All Mendt.: The Deadly Game Michael Iwannek 2013 I’ll Follow You Down   2014 Hercules Thomas Nero Wolff 2014 Where the Devil Hides   2015 Blinky Bill the Movie, Trickfilm, Stimmdt.: Blinky Bill – Das Meer des weißen Drachen   2015 Killing Jesus, Feernsehn Thomas Nero Wolff 2016 Gods of Egypt Rainer Doering 2015-18 The Man in the High Castle, Feernsehreeg Marcus Off

 Utteken 
Sewell hett för sien Filmwark bit hüüt (September 2015) noch keen Filmpriesen wunnen, man he weer veer mol nomineert.

 Weblenken 


Kategorie:Schauspeler
Kategorie:Börger von Grootbritannien
Kategorie:Mann
Kategorie:Boren 1967